open-index/open-wikipedia-markdown huggingface dataset:
מספרי טלפון ברשות הפלסטינית

'''קידומת הטלפון''' הבינלאומית 970+ שמורה למספרי טלפון ברשות הפלסטינית.

הקידומת הנ"ל משמשת בעיקר כאשר מתקשרים ממדינות ערב למקומות שבתחום השיפוט של הרשות הפלסטינית (כולל רצועת עזה). מערכת הטלקומוניקציה בגדה המערבית וברצועת עזה תלויה במידה ניכרת בתשתית הישראלית. לכן, חיוג 972+ המהווה את הקידומת הבינלאומית של מדינת ישראל, יהיה לרוב האפשרות הטובה יותר על מנת לחייג למספרי טלפון בשטחים הפלסטיניים. עם זאת, מדינות ערביות או מוסלמיות רבות חוסמות את קוד הגישה הישראלי. סוריה היא כיום המדינה היחידה שחוסמת את הקידומות הבינלאומיות 972 ו-970. לבנון הסירה את האיסור על הקידומת 970 ביולי 2008 אך עדיין חוסמת את הקידומת 972.

הפלסטינים משתמשים בתשתית התקשורת הישראלית ישירות או דרך חברת פלטל הפלסטינית, שמקצה מספרים השמורים לה על ידי משרד התקשורת הישראלי. הקידומת 059 שמורה בלעדית לחברת התקשורת הסלולרית הפלסטינית ג'וואל (חברה בת של פלטל), וקידומת 056 שמורה ל-Ooredoo פלסטין. בעבר קידומות אלה שימשו מפעילי תקשורת ישראלים, אך הוחלפו או מוזגו עם קודי חיוג אחרים, והוכנסו מחדש לשימוש בלעדי של מערכת התקשורת הפלסטינית.

## שיטת מיספור
### בינלאומי
 **00** - חיוג בינלאומי

### הגדה המערבית
#### צפון הגדה המערבית
 **04-24XXXXX** - נפת ג'נין
 **09-25XXXXX** - נפת טובאס
 **09-26XXXXX** - נפת טולכרם
 **09-23XXXXX** - נפת שכם
 **09-29XXXXX** - נפת קלקיליה
 **09-25XXXXX** - נפת סלפית

#### מרכז הגדה המערבית
 **02-29XXXXX** - נפת רמאללה ואל-בירה
 **02-22XXXXX** - נפת יריחו
 **02-23XXXXX** - נפת אל-קודס

#### דרום הגדה המערבית
 **02-27XXXXX** - נפת בית לחם
 **02-22XXXXX** - נפת חברון

### רצועת עזה
 **08-24XXXXX** - נפת צפון עזה
 **08-28XXXXX** - נפת עזה
 **08-26XXXXX** - נפת עזה, טול אל-הווא
 **08-20XXXXX** - נפת ח'אן יונס
 **08-25XXXXX** - נפת דיר אל-בלח
 **08-21XXXXX** - נפת רפיח

### טלפונים ניידים
 **059XXX-XXXX** - ג'וואל
 **056XXX-XXXX** - וטנייה מובייל

### שירותי חירום
 **100** - משטרה
 **101** - אמבולנס
 **102** - מכבי אש

### קידומות חיוג מיוחדות
 **1-700** - שיחה בתשלום למוקדי חברות עסקיות
 **1-800** - שיחת חינם

## הערות שוליים
קטגוריה:הרשות הפלסטינית: כלכלה

קטגוריה:מספרי טלפון
יחסי בנין–קניה

**יחסי בנין–קניה** הם היחסים הדיפלומטיים והדו-צדדיים הרשמיים שבין רפובליקת בנין ורפובליקת קניה. שתי המדינות חברות באיחוד האפריקאי ובאומות המאוחדות.

## היחסים הדיפלומטיים
ב-2017, נשיא בנין פטריס טאלון היה הנשיא הראשון שביקר בניירובי, בירת קניה. הוא דיבר עם הנשיא אוהורו קניאטה ושתי המדינות החליטו לפתוח את שיתוף הפעולה ביניהן.

## סחר
שתי המדינות נהנות מיחסים חברותיים. הסחר בין שתי המדינות מוערך כמיליון עד מיליון וחצי דולרים בשנה.

רוב הייצוא מקניה לבנין הוא תרופות, יוטה ומוצרי טקסטיל אחרים.

## נציגויות דיפלומטיות
* לבנין אין ייצוג כלשהו בקניה.
* קניה מיוצגת בבנין על ידי שגרירותה באבוג'ה, ניגריה.

קטגוריה:ערכים ללא קטגוריות פיזיות - יחסי חוץ
יחסי בוטסואנה–קניה

**יחסי בוטסואנה–קניה** הם היחסים הדיפלומטיים והבילטרליים הרשמיים בין רפובליקת בוטסואנה לרפובליקת קניה.

## היסטוריה
בשנת 2013, מיד לאחר שאוהורו קניאטה נבחר לנשיא קניה, בוטסואנה איימה לאסור עליו להיכנס למדינה אם לא ישתף פעולה עם חקירת בית הדין הפלילי הבין-לאומי (ICC) שנפתחה בעקבות המשבר האלים בעקבות בחירות 2007 בקניה.

בוטסואנה גם הייתה המדינה האפריקאית היחידה שדחתה את החלטת האיחוד האפריקאי בעד ביטול התיק של קניאטה ב-ICC, והפכה לאחת התומכות היחידות מצד אפריקה ב-ICC, וזאת בשעה שדרום אפריקה השכנה הייתה אחת המדינות שקראו לפרישה המונית של מדינות אפריקה מה-ICC. מאוחר יותר תמכה בוטסואנה בהחלטת האיחוד האירופי.

כשהיחסים הדיפלומטיים היו מתוחים, ביקשה בוטסואנה לתקן את הידרדרות היחסים שנגרמה בשל דבריו של שר החוץ של בוטסואנה על נשיא קניה קניאטה. הנשיא קניאטה היה אמור לבקר בבוטסואנה ב-2013 בעקבות הזמנה של הנשיא יאן קאמה.

קניאטה שיתף פעולה עם ה-ICC והאישומים נגדו בוטלו בדצמבר 2014.

## שיתוף פעולה בפיתוח
ביוני 2014 קיימו שתי המדינות פורום עסקי בגאבורונה. הפורום נועד לשפר את המסחר בין המדינות.

## יחסי סחר
קניה מייצאת סחורות בשווי של כ-357.1 מיליון שילינג קנייתי (3.7 מיליון דולר) לבוטסואנה מדי שנה, סחורות אלו מורכבות בעיקר מירקות, נפט, תרופות, חלקי הדפסה וכריכת ספרים, טקסטיל, כלי עבודה ידניים ומכונות, סכו"ם ורהיטים.

בוטסואנה מייצאת סחורות בשווי 17.2 מיליון שילינג קנייתי (182,406 דולר) לקניה, סחורות אלו מורכבות בעיקר מכלי רכב, טרקטורים, מוצרי טקסטיל ופלסטיק.

## נציגויות דיפלומטיות
* בוטסואנה מחזיקה בקניה נציבות עליונה בניירובי.
* קניה מחזיקה בבוטסואנה נציבות עליונה בגאבורונה.

קטגוריה:ערכים ללא קטגוריות פיזיות - יחסי חוץ
סבל (מקצוע)

[ממוזער|שמאל|250px|שני סבלים נושאים [אפריון|אַפִּרְיוֹן. תצלום מלפני 1925 באיסטנבול]]
[250px|ממוזער|250px|סבל דוחף עגלה עם מטען בעת מעבר [דירה בירושלים, בהפוגה במלחמת העצמאות, יוני 1948. בשל הנסיבות אריזת החפצים מאולתרת, למשל בחבית ובארגזי תחמושת של הצבא הבריטי ממלחמת העולם השנייה]]
**סַבָּל** הוא מקצוע של נשיאת מטלטלים או בני אדם למען אחרים תמורת שכר. עבודת הסבלות מצריכה, בנוסף לכוח פיזי, ידע לגבי הצורה הנכונה בה מרימים דברים ונושאים אותם, כדי שלא יגרמו נזקים לסבל או לחפצים שהוא נושא.

הסבלות מוכרת מימי קדם והייתה נפוצה מאוד לפני המצאת הגלגל ולפני ביות בהמות המשא.

סבלים העובדים בהעמסה או פריקה של כלי תעבורה, כלי שיט, רכבות, משאיות וכלי טיס מכונים בעברית **סוורים**. לאחר המעבר לתובלה במכולות הצטמצמה העסקת הסוורים בכ-90%. סוורי הנמלים ממלאים תפקיד חשוב במערך הלוגיסטי של התחבורה הימית ומכאן, שהם גם יכולים לשתק או לשבש אותה, כפי שנעשה לא פעם על ידי שביתה או עיצומים.

ה'''שֶׁרְפָּה''' הם עם החי בנפאל הידועים בעבודתם כסבלים עבור המטפסים על הר האוורסט.

## גלריה

קובץ:Женщина-портер на Килиманджаро.jpg||סבלים וסבלות הנושאים חפציהם של מטפסים על קילימנג'רו
קובץ:Sherpa carrying woods.JPG|סבל שרפה נושא עצים בהימלאיה ליד האוורסט, מאי 2006
קובץ:PORT WORKERS LOADING CRATES OF ORANGES AT THE TEL AVIV PORT. פועלים מעמיסים ארגזי תפוזים בנמל תל אביב.D26-107.jpg|סוורים מעמיסים ארגזי תפוזים בנמל תל אביב, 1938


## ראו גם
* מוביל ומוכר מים

## קישורים חיצוניים

* תפקיד הסוור
* משכורות

קטגוריה:מקצועות
קלאודיו בראגה

**קלאודיו בראגה** (בפורטוגזית: **Cláudio José Ferreira Braga**; נולד ב-23 בנובמבר 1974) הוא מאמן כדורגל המשמש כמנהל המקצועי של אקדמיית הנוער של מועדון מכבי תל אביב.

## קריירת אימון
בראגה, החל את קריירת האימון בשנת 1998 כאשר מונה למאמן קבוצת הנוער של אקסלסיור רוטרדם.

בשנת 2001, מונה לתפקיד מאמן הנוער בקבוצת ספרטה רוטרדם.

בשנת 2004, מונה לתפקיד מאמן הנוער בקבוצת פיינורד.

בשנת 2006, חזר לאמן את קבוצת הנוער של ספרטה רוטרדם.

בעונת 2009/2010, מונה לתפקיד עוזר המאמן בקבוצת ויטוריה סטובל מליגת העל הפורטוגזית.

בשנת 2010, מונה לתפקיד מאמן הנוער בקבוצת פ.ס.וו. איינדהובן.

בשנת 2014, מונה למאמן הראשי של קבוצת סנטה קלרה ששיחקה בליגה הספרדית השנייה, אך פוטר בסוף חודש אוקטובר באותה השנה.

בחודש פברואר 2015, מונה למאמנה הראשי של קבוצת חרבנזנדה.

בעונת 2016/2017, מונה למאמנה הראשי של קבוצת ניווקרק.

בשנת 2017, מונה למנהל המקצועי של אקדמיית הנוער בקבוצת פורטונה סיטארד, אך לאחר התפטרותו של מאמן הקבוצה, סאנדיי אוליסה, מונה בראגה למאמן הראשי.

בעונת 2018/2019, מונה למאמן הראשי של קבוצת מאריטימו ששיחקה בליגת העל הפורטוגזית, אך פוטר בחודש נובמבר 2018.

בחודש דצמבר 2018, מונה למאמן הראשי של קבוצת דורדרכט, אך פוטר בחודש פברואר 2020.

בעונת 2020/2021, מונה למנהל הטכני של קבוצת אל ווהדה מאבו דאבי.

ביולי 2021 מונה למנהל המקצועי של אקדמיית הנוער של מועדון מכבי תל אביב.

## קישורים חיצוניים

## הערות שוליים

קטגוריה:מאמני כדורגל פורטוגזים
קטגוריה:מאמני כדורגל זרים בישראל
קטגוריה:מנהלים ספורטיביים בכדורגל
קטגוריה:פורטוגזים שנולדו ב-1974
לודוויג פון לופץ

**לודוויג פון לופץ** (בגרמנית: **Ludwig von Löfftz**; 21 ביוני 1845, דרמשטדט – 3 בדצמבר 1910) היה אמן גרמני, שידוע בעיקר הודות עבודתו בהדרכת ציירים צעירים.

## ביוגרפיה
לודוויג פון לופץ נולד בדרמשטאדט ולמד ציור בנירנברג. בהמשך הוא למד באקדמיה לאמנויות יפות במינכן והיה מלמד שם. בשנת 1879 הוא מונה לפרופסור ובשנים 1891–1899 היה מנהל המוסד.

במהלך עבודתו באקדמיה הוא לימד ציירים רבים לרבות אנטון אז'בה, יוזף מורודר-לוזנברג, אומברטוס ארגירוס, גאורגיוס יאקובידיס, ארנסט אופלר, לוביס קורינת, גאורג סאוטר, רוברט קוהלר וויליאם ג'ייקוב באר.

פון לופץ לא צייר עבודות רבות, אך כולם זכו להצלחה. בשנת 1873 עבודתו הוצגה בתערוכה העולמית של וינה. ציורו משנת 1883 "פיאטה" זכה למדליית זהב בתערוכה בינלאומית במינכן ומוצגת כיום בפינקוטק החדש.

## גלריה

File:Ludwig von Loefftz - Am Strand - 11783 - Bavarian State Painting Collections.jpg|על החוף, בסביבות 1880
File:Glaspalast München 1883 044.jpg|פיאטה, 1883
File:Das Rathausgemalde - Landshuter Hochzeit.jpg|חתונה ליד בית העירייה, בסביבות 1880
File:Ludwig_von_Löfftz_-_Himmelfahrt_Mariens.jpg|מריה הקדושה, 1888


## קישורים חיצוניים

* ביוגרפיה 

קטגוריה:ציירים גרמנים
קטגוריה:גרמנים שנולדו ב-1845
קטגוריה:גרמנים שנפטרו ב-1910
מכון עקבות

**עקבות : המכון לחקר הסכסוך הישראלי - פלסטיני** הוא מכון מחקר ישראלי, המאוגד כעמותה, הפועל לביצוע מחקר היסטורי ולחשיפת חומר ארכיוני העוסק בזכויות אדם ובסכסוך הישראלי-פלסטיני.

## המכון
[שמאל|ממוזער|250px|עיתונאית [הארץ חנין מג'אדלה בערב השקת ספריית המסמכים הדיגיטלית בנושא הממשל הצבאי, 2023]]
המכון הוקם בשנת 2013. עם מייסדיו נמנה מיכאל ספרד. נכון לסוף שנת 2020 היו לעמותה ארבעה מועסקים בשכר.

נכון ל-2020, עיקר המימון (כ-800,000 ש"ח) לפעילות המכון התקבל כתרומה מגופים זרים, בהם ממשלות שווייץ, נורווגיה והולנד וכן קרן קונראד אדנאואר ואחרות. שארית המימון (כ-350,000₪) התקבלה כתרומה מגופים בישראל.

### פעילות המכון
פרסומי המכון כוללים מחקרים בחומרים הנמצאים בארכיון המדינה ובארכיון צה"ל ומערכת הביטחון, העוסקים במלחמת העצמאות, בממשל הצבאי על ערביי ישראל, בתוצאות מלחמת סיני ובתוצאות מלחמת ששת הימים וכן בשלטון הישראלי ביהודה ושומרון. במסגרת מחקרים אלו חשף המכון מסמכים דוגמת דו"ח ריפתין, ופרסם שני ספרים.

בנוסף, עוסק המכון בהנגשת המידע הקיים בארכיונים ובשקיפותם. ב-2016 פרסם המכון דו"ח בו הראה כי רק אחוז אחד מתיקי המסמכים בארכיון המדינה ובארכיון צה"ל ומערכת הביטחון פתוחים לעיון הציבור. בדו"ח נטען כי ארכיון המדינה ביצע הסתרה של חומרים באופן מכוון. כמו כן, בשנת 2019 פרסם המכון דו"ח בו הראה כי צוותים מטעם הממונה על הביטחון במערכת הביטחון פעלו להסתיר חומרים ארכיוניים בלא כל סמכות חוקית.

בשנת 2016 הוענק למכון פרס אלסברג למחקר בתחום הארכיונאות מטעם האיגוד הישראלי לארכיונאות ולמידע.

במרץ 2023 השיק המכון ספרייה דיגיטלית המכילה מאות מסמכים בנושא הממשל הצבאי על ערביי ישראל.

## קישורים חיצוניים
* 
* 

* 
* 

## הערות שוליים

קטגוריה:מכוני מחקר בישראל
קטגוריה:תל אביב-יפו: עמותות
קטגוריה:ישראל: ארגוני זכויות האדם
קטגוריה:הסכסוך הישראלי-פלסטיני: ארגונים ישראליים
דוד בלכר

**דוד בלכר** (בספרדית: **David Bléjer**; 8 באוקטובר 1913 – 14 בספטמבר 1996) היה עורך דין ופוליטיקאי יהודי-ארגנטינאי, שכיהן כשר העבודה בתקופת נשיאותו של ארתורו פרונדיסי.

## ביוגרפיה

בלכר הוא צאצא של מתנחלים יהודים ממחוז אנטרה ריוס, התיישב בקולוניה סן אנטוניו, במחוז קולון. 

משפחתו הייתה במקור מאודסה, כיום באוקראינה. הוא סיים את לימודיו כעורך דין מהאוניברסיטה הלאומית של לה פלטה בשנת 1936.

בין 1937 ל-1945 עסק בעריכת דין בעיר ווילאגוואי, הסמוכה לעיר הולדת הוריו.

הוא היה חבר מועצה בווילאגוואי בשנת 1939, ולאחר מכן היה שותף פעיל באופוזיציה בתקופת פרוניזם,עד 1955.

במהלך הדיקטטורה המכנה את עצמה המהפכה המשחררת (Revolucion Libertadora) הוא הצטרף לקו הפנימי בראשות ארתורו פרונדיזי, שבסופו של דבר ייפרד מה- UCR בשם "האיחוד האזרחי הרדיקלי הבלתי מתפשר" (Union Civica Radical Intransigente)

בשנת 1958, עם קבלת הנשיאות על ידי פרונדיזי, הוא היה תת-מזכיר במשרד הפנים. בפברואר 1959 מונה לשר העבודה, מה שהפך אותו ליהודי הראשון שקיבל לתפקיד שר במדינה.

במהלך כהונתו, התקיים העימות החריף ביותר בין הממשלה לבין CGT,מרכז האיגוד המקצועי הארגנטינאי, והממשלה הגיבה לשאלות האיגוד עם יישום תוכנית CONINTES, מערכת דיכוי שהכפיף שובתים ומפגינים לסמכות צבאית. העימות שלהם עם העובדים והאיגודים המקצועיים הגיע לשיא במהלך יישום מה שמכונה תוכנית לארקין, שכללה נטישת 32% מהמסילות הקיימות, פיטורי 70,000 עובדי רכבת והפיכת כל קטרי הקיטור לגרוטאות, כמו כן 70,000 קרונות משא ו-3,000 קרונות נוסעים. האיגודים הגיבו ב"תוכנית מאבק" להגנה על מקורות עבודתם. באמצעות יישום תוכנית קונינטס נעצרו אלפי בני אדם ולפחות 111 הורשעו במשפטים צבאיים, שנערכו על ידי מועצות צבאיות.

באותה מסגרת שולבו בכפייה עשרות אלפי עובדי תחבורה ושירות ציבורי בשירות צבאי והוצבו תחת פיקודם של הכוחות המזוינים. גם איגודים מקצועיים ותומכים מקומיים התערבו.

בסוף שנות ה-60, כאשר מתקפת האיגודים המקצועיים הייתה ברמה הגבוהה ביותר, התפטר דוד בלכר מהמשרד; במהלך השנה שלאחר מכן, האיגודים הובסו באופן זמני בעימות שלהם עם הממשלה.

לאחר התפטרותו מונה לשגריר במקסיקו, והחזיק בתפקיד זה פחות משנה. לאחר שהותו בפוליטיקה חזר לעסוק בעריכת דין ופעל בארגונים בינלאומיים. הוא מת בווילאגוואי בשנת 1996.

## הערות שוליים

קטגוריה:בואנוס איירס: אישים
קטגוריה:פוליטיקאים יהודים ארגנטינאים
קטגוריה:עורכי דין יהודים
קטגוריה:עורכי דין ארגנטינאים
קטגוריה:שרי עבודה
קטגוריה:שגרירי ארגנטינה
קטגוריה:שגרירים במקסיקו
קטגוריה:אישים ממוצא אוקראיני
קטגוריה:בוגרי אוניברסיטאות בארגנטינה
קטגוריה:ארגנטינאים שנולדו ב-1913
קטגוריה:ארגנטינאים שנפטרו ב-1996
גמר הקונפרנס ליג 2022

**גמר הקונפרנס ליג** של עונת 2021/2022 היה משחק הגמר הראשון בהיסטוריה של טורניר הקונפרנס ליג האירופי והוא נערך באצטדיון אייר אלבניה בטירנה, אלבניה ב-25 במאי 2022.

המשחק הפגיש את המועדונים רומא מאיטליה ופיינורד מהולנד. רומא ניצחה בתוצאה 1–0 וזכתה בגביע וכן העפילה אוטומטית לשלב הבתים של הליגה האירופית בעונת 2022/2023.

## בחירת האצטדיון המארח
במסגרת תהליך הגשת הצעות לאירוח הגמר לעונות 2022 ו-2023 שהושק על ידי אופ"א היה על ההתאחדויות הרוצות לארח את הגמר להגיש מועמדות עד 20 בפברואר 2020.

ב-3 בדצמבר 2020 הודיעה אופ"א כי אצטדיון אייר אלבניה נבחר לארח את גמר הקונפרנס ליג 2022.

## הדרך אל הגמר

## מהלך המשחק

### הרכבי הקבוצות

## ראו גם
* עונת 2021/2022 בקונפרנס ליג
* גמר ליגת האלופות 2022
* גמר הליגה האירופית 2022

## הערות שוליים

קטגוריה:משחקי גמר הקונפרנס ליג
קטגוריה:2022 בספורט
קטגוריה:תחרויות כדורגל באלבניה
קטגוריה:טירנה: ספורט
קטגוריה:2022 באירופה
חדר העבודה של הרצל

[300px|ממוזער|חדר העבודה של הרצל בביתו ב[וינה|ווינה, צולם בין השנים 1880–1904]]
[300px|ממוזער|הרצל עם ילדיו בחדר העבודה בווינה, [1897]]
[300px|ממוזער|הרצל עם אמו בחדר העבודה בווינה, [1902]]
[300px|ממוזער|חדר העבודה של הרצל כפי שהוצג בבנין הקק"ל ב[בית המוסדות הלאומיים בירושלים, 1937]]
**חדר העבודה של הרצל** מוצג במוזיאון הרצל, בהר הרצל בירושלים.

## היסטוריה
לאחר מותו של בנימין זאב הרצל בשנת 1904, משפחתו של הרצל נותרה ללא מקורות הכנסה. מתוך הכרה בערך ההיסטורי של עבודתו של הרצל, מכרה אלמנתו ז'ולי את רהיטי וחפצי חדר עבודתו לחברו וממשיך דרכו דוד וולפסון, אשר ראה בכך דרך נוספת לתמוך במשפחת הרצל וכן אפשרות לפעול להנצחתו. וולפסון שמר את תכולת החדר בביתו בקלן.

לאחר פטירתו של וולפסון ב-1914, הוציא לפועל את צוואתו מקורבו, עורך הדין והפעיל הציוני אדוארד לשינסקי. לשינסקי הקים בביתו רחב הידיים בברלין שני חדרי הנצחה – "חדר הרצל" ו"חדר וולפסון".

ב-1928 החלו לשקול העברת חדר עבודתו של הרצל לארץ ישראל. הקרן הקיימת לישראל ביקשה להעבירו אל בניינה העתידי בירושלים, אולם ההנהלה הציונית רצתה להעבירו אל משרדיה בירושלים או אל המשכן העתידי של הספרייה הלאומית בבית דוד וולפסון. משפחת לשינסקי הביאה עמה את תכולת חדר העבודה כאשר עלתה לארץ. התכולה נשמרה במשרדי ההנהלה הציונית.

ב-1931 נחנך "חדר הרצל" בחדר על גג בית הקרן הקיימת בבית המוסדות הלאומיים בירושלים. בחדר המשוחזר נמצאו שולחן עבודתו של הרצל, שולחן ממלון "גסטון" בפריז עליו כתב את ספרו מדינת היהודים, ספרייתו, תמונות הוריו, תמונות ופסלים שונים, מזכרות ומתנות שקיבל מפעילים ציוניים וממנהיגים עימם נפגש במסעותיו. בטקס חנוכת החדר נאמו הרמן שטרוק ופרדריק קיש. אורחי הכבוד היו ארבעה ממשתתפי הקונגרס הציוני הראשון – יוסף קלוזנר, מרדכי בן הלל הכהן, יוסף זיידנר, ליאון גורודישץ.

החדר על הגג היה קטן ונועד לשימוש זמני. ב-1937 הוקם אגף חדש בבית הקרן הקיימת, ובו חדר שנועד לשמש גרעין למוזיאון הרצל. החדר החדש בתוכנן בהתאמה מלאה לחדר העבודה בביתו של הרצל – מותאם במידותיו ובעיצובו, עם רצפת פרקט, דלתות וחלונות (חלקם מדומים) שנצבעו בהתאם למקור, סידור רהיטי החדר לפי צילומים ובהתייעצות עם הרמן שטרוק שהיה מבאי ביתו של הרצל. גם במסדרון המוביל לחדר הונחו חפצים מדירתו של הרצל, שלא היו חלק מחדר העבודה, ביניהם הבימה שמעליה נשא הרצל את נאומו בקונגרס הציוני הראשון.

למרות הכוונה הראשונית, מוזיאון הרצל לא הוקם בבית המוסדות הלאומיים. המוזיאון הוקם בהר הרצל, ונחנך ב-1960. חדר העבודה של הרצל הועבר אליו למרות התנגדות התחלתית של הקרן הקיימת. במוזיאון תוכנן חדר העבודה כך שיוצג מאחורי קירות זכוכית, וחלונות החדר המדומים ישקיפו אל נופיה המצולמים של וינה.

החדר שולב במוזיאון בתקופת פעילותו הראשונה בין השנים 1960–2000 וגם מאז שיפוצו ופתיחתו מחדש ב-2005.


קובץ:ירושלים - חדר הרצל מסודר מחדש בבנין הקק"ל-JNF043860.jpeg|חדר הרצל בבניין הקרן הקיימת, 1929 (? כנראה טעות במיקום או במועד)
קובץ:ירושלים.חדר הרצל בבנין הקקל-PHKH-1262669.png|חדר הרצל בבניין הקרן הקיימת, 1937
קובץ:ירושלים. חדר הרצל - הבימה בה נשא הרצל את נאום פתיחת הקונגרס הציוני הראשון בבזל-PHKH-1262670.png|הבימה בה נשא הרצל את נאום פתיחת הקונגרס הציוני הראשון


## קישורים חיצוניים

* 
* צילומים של אירועים וחפצים ב"חדר הרצל", בארכיון הקרן הקיימת לישראל
* 

## הערות שוליים

קטגוריה:הנצחת בנימין זאב הרצל
זאב קפלן

ממוזער|160x160 פיקסלים|זאב הכהן קפלן
**זאב קפלן** (זאב הכהן קאפלאן; 1826 – 1887) היה משורר וסופר עברי ופדגוג, מחשובי משוררי ההשכלה ומראשוני חובבי ציון.

## ביוגרפיה
ממוזער|קטע משיר ששלח הזק"ן לבנו ביום מלאת לו שלוש-עשרה שנה, יחד עם הספרים 'כל שירי יל"ג'.
נעוריו עברו עליו בוילנה, שם חבר למשוררים מיכ"ל ויל"ג, שהיה בהמשך למחותנו. בשנות ה-50 של המאה ה-19 הגיע לריגה ופתח שם בית-ספר לנערים בני ישראל. במשך שלושים וחמש שנות הוראתו בבית הספר, בתמיכת הקהילה, מספר התלמידים גדל משלושים תלמידים לשלוש-מאות תלמידים. כן ייסד בית ספר לנערות. זאב קפלן היה אמן פדגוג, אוהב את הבריות ומקרבן לתורה, וסופר שעורר את הרבים לצדקה לעניים ולאהבת ישראל. היה מעשרת הראשונים שנתנו את לבם ונפשם על הרעיון של חיבת ציון ויישוב ארץ-ישראל.

שיריו התפרסמו במאספי התקופה ("האסיף", "כנסת ישראל", ועוד). יל"ג בתקופתו הראשונה החשיב את סגנונו של קפלן כעולה על שלו. קפלן נחשב לאחד מהשרידים שחרדו על טהרת לשון הקודש. את פסגת שירתו "ארץ הפלאות", חזיון בעשרה שירים, תיקן והוציא לאור בסוף ימיו, לאחר שהייתה גנוזה בידיו במשך עשר שנים. הרב אברהם אבל ארליך כינה אותה: "שירה יקרה, אשר כל יודע-חן, וטובי טעם הנשגב והיופי ישתוממו עליה".

זאב הכהן קפלן (זק"ן) נפטר בכ"ב סיון תרמ"ז. הספידוהו הרב הגאון משה שפירא, רבה של ריגה; הרב אהרן אליהו פומפיאנסקי, הרב אברהם אבל ארליך, ויל"ג שלשמע דבריו געה כל העם בבכייה. לדברי שפ"ר, דעת ותורה ביקשו מפי הזק"ן כל פינות העם, כתורני כמשכיל, כעשיר כרש.

אגרותיו של יל"ג כוללות אגרות רבות שכתב לזק"ן.

כתב עליו ישראל חיים טביוב: "הזק"ן היה בעל נפש יפה מאד, במידה שאיננה מצויה בין סופרי דורו, וגם מדרגת השכלתו הכללית הייתה גבוהה הרבה מהשכלת רוב הסופרים העברים, וגם היה מסור בלבו ובנפשו לאמונתו ולאומתו. בכלל היה הזק"ן יותר אדם מצוין מסופר מצוין".

## מכתביו
* זאב בן ישעיהו הכהן קאפלאן, **ארץ הפלאות, חזיון בעשרה שירים**, ב"כנסת ישראל" שנה שנייה, ורשה תרמ"ח.
* זאב קאפלאן, **ברומו של עולם : קובץ מאמרים הנוגעים בשאלות הזמן**, וילנה 1909.
* זאב קאפלאן, **החרות**, קובנה 1920.

## לקריאה נוספת
* שאול פנחס רבינוביץ, **כהן מורה לצדקה**, בספר השנה "כנסת ישראל" שנה שנייה, ורשה תרמ"ח (1888).
* פישל לחובר, **מיכ"ל ורעיו**, בתוך ספרו "**תולדות הספרות העברית החדשה**", דביר 1936.

## קישורים חיצוניים
* מיכה יוסף לבנזון, לזאב הכהן קאפּלאן, באתר פרויקט בן-יהודה
* , באתר Internet Archive

## הערות שוליים

קטגוריה:סופרים יהודים
קטגוריה:חובבי ציון
קטגוריה:ילידי 1826
קטגוריה:נפטרים ב-1887
בשר ודם (סדרת טלוויזיה)

**בשר ודם** (באנגלית: **Flesh and Blood**) היא סדרת מתח בריטית, ששודרה לראשונה ברשת ITV בפברואר 2020. העונה הראשונה שודרה בבריטניה בפברואר 2020, בכיכובם של אימלדה סטונטון, פרנצ'סקה אניס, סטיבן ריאה, ראסל טובי וקלאודי בלקלי. את התסריט כתבה שרה ויליאמס וביימה לואיז הופר.

הצילומים נערכו בעיירת החוף פוונסי ביי הסמוכה לאיסטבורן שבאנגליה. בנובמבר 2020 שודרה הסדרה שוב בערוץ ITV3.

## תקציר עלילה
חייהם של שלושת ילדיה הבוגרים של ויוויאן, אלמנה טריה, משתבשים כשהיא מודיעה להם על אהבתה לגבר חדש, מארק. ילדיה, הלן ג'ייק ונטלי, נדהמים לגלות שאמם מתכוונת למכור את הבית בו גדלו ולצאת לטייל עם מארק. ויוויאן ומארק מתכננים טיול להודו, אבל חוסר האמון המתמשך של ילדיה במארק, מתחיל להשפיע גם על הזוגיות שלהם. ויוויאן מנסה להפיג את החששות של ילדיה, אבל גם בה עולים ספקות. כל אחד מהם חווה משברים בחייו הפרטיים. הסיכוי לפיוס בין ג'ייק לליילה נפגע בצורה קשה. הלן מקבלת חדשות רעות בעבודה, ונטלי מגיעה להחלטה לגבי הקשר שלה עם טוני.

## צוות השחקנים
* אימלדה סטונטון – מרי
* פרנצ'סקה אניס – ויוויאן
* קלאודי בלקלי – הלן
* ראסל טובי – ג'ייק
* דייוויד באמבר – מפקח בילוש דאג ליינהם
* לידיה לאונרד – נטלי
* סטיבן ריאה – מארק
* קאראן גיל – בלש אייזק קורי
* שרון סמול – סטלה
* גרייס הוג-רובינסון – לילי
* וינסנט רייגן – טוני
* קייר צ'ארלס – ג'ורג'
* לארה רוסי – ליילה

## קישורים חיצוניים

* 

## הערות שוליים

קטגוריה:סדרות דרמה המשכיות
קטגוריה:תוכניות טלוויזיה באנגלית
קטגוריה:סדרות טלוויזיה בריטיות שעלו לשידור בשנות ה-2020
קטגוריה:ITV: תוכניות וסדרות
וטרופריסטיזאורוס

**וטרופריסטיזאורוס** (שם מדעי: *Veterupristisaurus*; משמעות השם: "לטאת-כריש עתיקה") הוא סוג של דינוזאור תרופוד ממשפחת הקרכרודונטוזאוריים שהתקיים במשך היורה העליון באפריקה לפני 154 עד 150 מיליון שנה מזמננו. הסוג כולל מין אחד - *Veterupristisaurus milneri*, הקרוי על שם החוקרת הבריטית אנג'לה מילנר .

בשנת 192, התגלו המאובנים שלו בתצורות טנדגורו  במזרח טנזניה על ידי החוקר הגרמני ורנר יאננש . המאובנים כללו שרידים של 2 חוליות זנב אמצעיות ועוד חוליית זנב קדמית ובמקור הוא נחשב למין של צרטוזאורוס. עם זאת בהמשך מבנה החוליות התאים לזה של האקרוקנתוזאורוס האמריקאי, כך שהוא היה העתיק ביותר מבין הקרכרודונטוזאוריים.

אורך החוליות שנמצאו הגיע ל-123 מ"מ, מה שמרמז על אורך של 8.5 עד 10 מטרים לפרט בוגר (קטן רק במעט מהאקרוקנתוזאורוס), כך שהיה טורף-על מאיים בסביבתו.

## קישורים חיצוניים

## הערות שוליים

קטגוריה:קרכרודונטוזאוריים
קטגוריה:דינוזאורים שחיו ביורה עליון באפריקה
קטגוריה:מאובני טקסונים שתוארו ב-2011
קטגוריה:טנזניה: מאובנים
המפקח הכללי של הבונדסוור

**המפקח הכללי של הבונדסוור** (בגרמנית: **Generalinspekteur der Bundeswehr** או בראשי תיבות **GenInspBw**) הוא הדרג הפיקודי העליון בבונדסוור. המפקח הכללי ממונה בידי שר ההגנה הפדרלי והוא היועץ הצבאי הישיר של ממשלת גרמניה. מקביל לתפקיד הרמטכ"ל בצה"ל.

המפקח הכללי הוא הקצין היחיד בצבא בדרגת גנרל (ארבעה כוכבים) או אדמירל. בימות שלום כפוף המפקח הכללי לשר ההגנה, ובימות מלחמה הוא כפוף לקנצלר גרמניה. למפקח הכללי כפופים שלושת המפקחים של שלוש זרועות הבונדסוור: מפקח הצבא, מפקח הלופטוואפה ומפקח הדויטשה מרינה, וכן מפקח שירות התמיכה המשותף ומפקח השירות הרפואי המשותף.

מטה המפקח הכללי נמצא בבנדלרבלוק שבברלין. המפקח הכללי הנוכחי הוא קרסטן ברויאר, שנכנס לתפקידו ב-17 במרץ 2023.

## רשימת המפקחים הכלליים

## קישורים חיצוניים

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מפקדי צבאות סדירים בעת החדשה
המכשפות משינקין

**המכשפות משינקין** היא סדרת רשת מסוגת קומדיה - פנטזיה שנוצרה על ידי סם לביא וצחי רפפורט ובכיכובן של נלי תגר ודנה זקס. הסדרה סובבת סביב שרונה ודניאלה, בנות דודות מכשפות המגויסות על ידי השב"כ להגן על המדינה ממכשפים עוינים.

הסדרה כוללת אלמנטים פרודיים על ז'אנרי הפנטזיה והריגול וכן אזכורים רבים לתרבות הפופולרית של זמנה.

## תקציר העלילה
שרונה גולדברג (תגר) ודניאלה פאר (זקס), בנות דודות ומכשפות צעירות, מקימות את חנות הכשפים הראשונה בישראל ברחוב שינקין בתל אביב. השמועה על החנות נפוצה במהירות אל השב"כ, והן פוגשות בראש מחלקת כישוף וקסמים בארגון (אסי כהן), שמגייס את השתיים למחלקתו.

בכל פרק, השתיים מקבלות משימה להביס "מכשף אפל" שנטמע בחברה הישראלית ומאיים עליה באופן שולי.

## הפקה
בשנת 2010, התעניינו סם לביא (אז סטודנט בחוג לקולנוע באוניברסיטת תל אביב) וחברו צחי רפפורט ליצור סדרה על מכשפות שחיות בתל אביב, בהשראת סדרות כמו "באפי ציידת הערפדים" ו"מכושפות". התסריטים לסדרה נכתבו בסופי שבוע וצולמו באופן עצמאי.

"המכשפות משינקין" הושקה באתר יוטיוב בדצמבר 2010 בסגנון ולוג, בכיכובה של זקס בתפקיד דניאלה ולי שבתאי בתפקיד שרונה. הסדרה נרכשה על ידי ביפ וצולמה מחדש עם נלי תגר בתפקיד שרונה, בעוד שהגרסה המקורית הוסרה. הגרסה החדשה עלתה ב-2011 לאתר ביפ (כיום חלק ממאקו) ושנה לאחר מכן גם ליוטיוב, שם זכתה לכ-20 אלף צפיות.

לטענת לביא, הזמינו ביפ 15 פרקים, אך הסדרה הסתיימה בפרק הרביעי.

## שחקנים

## קישורים חיצוניים
* 

* 
* 
* 

## הערות שוליים

קטגוריה:סדרות רשת ישראליות
קטגוריה:סדרות פנטזיה ישראליות
קטגוריה:מכשפות בקולנוע ובטלוויזיה
אויה (יוון)

**אויה** (ביוונית: **Οία**) הוא כפר קטן באי סנטוריני שביוון. היישוב ממוקם בגובה 458 מטרים מעל פני הים. בשנת 2011 מנתה אוכלוסיית היישוב 1,545 תושבים.

היישוב נהרס ברובו ברעידת האדמה שאירעה במקום בשנת 1956.

הכפר הוא אחד מאתרי התיירות הפופולריים ביותר באזור הים האגאי.

## בתרבות הפופולרית
* עלילת הקומדיה הרומנטית האמריקנית "Summer Lovers"  משנת 1982, בכיכובם של פיטר גלאגר, דריל האנה וואלרי קווינסן, מתרחשת בכפר. מייקל וקאת'י, שתי הדמויות הראשיות בסרט, גרו בווילה באויה. הוילה בה מתרחשת עלילת הסרט נרכשה בשנת 1987 והוסבה לחנות מתנות בשם "Summer Lovers".
* בשנת 2004 צולמו בכפר סצנות מספר בולטות בסרט "אחוות הג'ינס" ובשנת 2008 שוב עבור הסרט "אחוות הג'ינס 2" .
* משחק הווידאו "Sonic Unleashed" משנת 2008 מתרחש באויה. כמו כן, במשחק הווידאו "Overwatch" משנת 2016 השלב "Ilios" התבסס בעיקר על אויה.

## גלריית תמונות

Beautiful_Oia_Sunset_.jpg|תצלום של השקיעה באויה. צולם ב-25 ביולי 2017
Ia_Santorini-2009-1.JPG|צולם ב-2009


## קישורים חיצוניים

קטגוריה:יוון: יישובים
קטגוריה:יוון: איים
גייראנגר

**גייראנגר** (בנורווגית: **Geiranger**) הוא כפר נופש קטן ומתויר במיוחד במחוז מרה ורומסדל שבאזור מערב נורווגיה. הכפר ממוקם בקצה הפיורד גייראנגרפיורדן. בשנת 2005 ארגון אונסק"ו הכריז על אזור זה כאתר מורשת עולמית.

העיר הקרובה ביותר ליישוב היא העיר אולסון. היישוב מכיל נוף מרהיב במיוחד והוא הוכתר בעבר כיעד הטיול הטוב ביותר בסקנדינביה על ידי לונלי פלאנט. מפל שבע האחיות הוא אתר מתויר הממוקם מערבית ליישוב. כביש 63 עובר בתחום היישוב.

היישוב נמצא תחת איום מתמיד ממפולות מההר אוקרנסט (Åkerneset) לתוך הפיורד. מפולת רצינית עלולה בבוא היום לגרום לצונאמי גדול שעלול להרוס את מרכז היישוב. בשל כך הותקנה בתחום היישוב מערכת סירנות במטרה להזהיר את התושבים כאשר תתרחש מפולת.

## גלריית תמונות

Fiordo_de_Geiranger_desde_Flydalsjuvet,_Noruega,_2019-09-07,_DD_59.jpg|גייראנגר, 7 בספטמבר 2019
Geiranger_von_der_Adlerstrasse.jpg|גייראנגר, 4 בספטמבר 2013


## קישורים חיצוניים

קטגוריה:נורווגיה: יישובים
בריגדת המבצעים המיוחדים של הז'נדרמריה

**בריגדת המבצעים המיוחדים של הז'נדרמריה** (ברומנית: **Brigada Specială de Intervenție a Jandarmeriei** או בראשי תיבות: **BSIJ**) היא בריגדת כוחות מיוחדים של הז'נדרמריה הרומנית.

## היסטוריה
הבריגדה הוקמה ב-15 במרץ 2002 וקיבלה את הכינוי "ולאד צפש". בתחילה כללה הבריגדה שני גדודים. הגדוד ה-1 ממונה על פעולות לוחמה בטרור, הגדוד ה-2 אחראי על ניהול משברים בתחום הסדר הצבורי ואבטחת אירועים ציבוריים בסיכון גבוה. ב-2019 הוקם גדוד נוסף אשר נועד לתת מענה למשימות קטנות ונקודתיות וכולל בין היתר יחידות צלפים. 

## קישורים חיצוניים

* 

קטגוריה:רומניה: צבא וביטחון
רומניה
הדס מינקה-ברנד

**הדס מינקה-ברנד** (נולדה ב-1975) היא מנכ"לית ג'וינט ישראל. דוקטור בסוציולוגיה ארגונית מטעם האוניברסיטה העברית בירושלים. לשעבר ראשת מערך מדעי ההתנהגות, מערך האמון על תחומי המיון, הייעוץ הארגוני, פיתוח המנהיגות ומחקר הפיקוד בצה"ל.

## ביוגרפיה
הדס מינקה-ברנד נולדה בשנת 1975 בתל אביב לשמואל וליאורה מינקה (יושבת ראש אמונה - תנועת האשה הדתית לאומית). היא למדה בתיכון עירוני צייטלין.

בשנת 2002 קיבלה תואר שני בלימודי עבודה מאוניברסיטת תל אביב.

בשנת 2011 קיבלה תואר דוקטור בסוציולוגיה ארגונית מהאוניברסיטה העברית בירושלים. עבודת הדוקטורט שלה עסקה בתחומי מנהיגות ומורכבות, דרך חקר המקרה של מפקדי צה"ל בסביבה אזרחית.

בוגרת תוכנית ההכשרה של המכללה הצבאית למדעי ההתנהגות. יועצת ארגונית במקצועה. שירתה בצה"ל בתחומי המודיעין, לוחמת רשת, פסיכולוגיה צבאית של הלחימה ומבצעי ייצוב בסביבה האזרחית. בשנים 2001–2005 הייתה יועצת ארגונית במגוון יחידות פיקוד המרכז וזרוע היבשה. לאחר מכן הייתה יועצת ארגונית בחטיבת גולני, ובשנת 2006 הייתה יועצת ארגונית של אוגדת הבשן במלחמת לבנון השנייה ומונתה ליועצת ארגונית של אוגדת אזור יהודה ושומרון. בשנים 2011–2015 הייתה ראש תחום פיתוח ארגוני ביחידה 8200 ועד שנת 2017 הייתה ראש ענף מדעי ההתנהגות של אגף המודיעין.

בוגרת תוכנית המנהיגות הבכירה של קרן וקסנר.

בשנת 2017 מונתה לראשות מערך מדעי ההתנהגות בצה"ל, ובשנת 2021 הועלתה לדרגת תת-אלוף כדרגת ייצוג. ביוני 2023 סיימה את תפקידה כראשת ממד"ה.

בשנת 2024 מונתה לתפקיד מנכ"לית ג'וינט ישראל.

## חיים אישיים
נשואה ואם לשלושה. מתגוררת בירושלים.

## קישורים חיצוניים

*
*
*
* 
* 

## הערות שוליים

קטגוריה:בוגרות בית הספר צייטלין
קטגוריה:בוגרי בית הספר צייטלין
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:חיילות אגף המודיעין
קטגוריה:חיילות יחידה 8200
קטגוריה:חיילי אגף המודיעין
קטגוריה:חיילי יחידה 8200
קטגוריה:חיילי צה"ל במלחמת לבנון השנייה
קטגוריה:קצינות צה"ל בדרגת תת-אלוף
קטגוריה:קצינות צה"ל בוגרות תוכנית המנהיגות הבכירה של קרן וקסנר
קטגוריה:קציני צה"ל בוגרי תוכנית המנהיגות הבכירה של קרן וקסנר
קטגוריה:ג'וינט
קטגוריה:מנכ"ליות ישראליות
קטגוריה:ישראליות שנולדו ב-1975
קטגוריה:ישראלים שנולדו ב-1975
סיראנו (סרט)

**סיראנו** (באנגלית: **Cyrano**) הוא סרט דרמה רומנטית מוזיקלית משנת 2021 בבימויו של ג'ו רייט עם תסריט מאת אריקה שמידט, המבוסס על המחזמר הבימתי של שמידט משנת 2018 באותו שם, שעצמו מבוסס על המחזה של אדמון רוסטאן משנת 1897, "סיראנו דה ברז'ראק". בסרט מככבים פיטר דינקלג', היילי בנט, קלווין הריסון ג'וניור, באשיר סלאחודין ובן מנדלסון.

הסרט עלה לאקרנים לראשונה בבכורה עולמית במהלך פסטיבל הקולנוע ה-48 בטלורייד ב-2 בספטמבר 2021, והופץ במהלך שבוע אחד בלוס אנג'לס ב-17 בדצמבר 2021, לפני עלייתו לאקרנים ברחבי ארצות הברית ב-21 בינואר 2022, בבתי קולנוע נבחרים. הסרט היה מועמד לפרסים בקטגוריות
סרט הקולנוע הטוב ביותר - מחזמר או קומדיה והשחקן הטוב ביותר בסרט - מחזמר או קומדיה (דינקלג') בטקס פרסי גלובוס הזהב ה-79.

## תקציר העלילה
סיראנו דה ברז'ראק הוא חייל נמוך קומה המתמחה היטב במשחקי מילים שנונים בדו-קרבות מילוליים, ואף שולט היטב בחרבו בדו-קרבות אמיתיים. עם זאת, כשהוא משוכנע שמראהו מותיר אותו לא ראוי לאהבתה של חברתו הקרובה, רוקסן, סיראנו טרם מצהיר על רגשותיו כלפיה – ורוקסן תחת זאת מתאהבת ממבט ראשון בכריסטיאן, חייל נאה המשרת לצדו של סיראנו. השתלשלות רגשותיהם של השלושה מביאים להיווצרותו של משולש אהבה בו שני המחזרים – סיראנו וכריסטיאן – יוצרים יחד את דמותו של המאהב המושלם.

## צוות השחקנים והדמויות
* פיטר דינקלג' – **[[סיראנו דה ברז'ראק (דמות בדיונית)|סיראנו דה ברז'ראק]]**
* היילי בנט – **רוקסן**
* קלווין הריסון ג'וניור – **כריסטיאן**
* באשיר סלאחודין – **לה ברט**
* בן מנדלסון – **הרוזן דה-גיש**

## הפקה
### פיתוח
באוגוסט 2020, נמסר כי חברת ההפקות "מטרו גולדווין מאייר רכשה את זכויות הפקת הסרט, שנכתב על ידי אריקה שמידט על בסיס המחזמר שכתבה בשנת 2018, "סיראנו". בהמשך נמסר כי הסרט יופק על ידי חברת "Working Title Films", על בימויו יהיה אמון הבמאי ג'ו רייט, ובו יככבו פיטר דינקלג' והיילי בנט, ולצדם בן מנדלסון ובריאן טיירי הנרי. בספטמבר 2020, נמסר על ליהוקו של קלווין הריסון ג'וניור לצוות השחקנים. מאוחר יותר, נמסר על ליוהוקו של באשיר סלאחודין לצוות השחקנים, ועל כך שהוא יחליף בתפקיד את הנרי.
### צילומים
צילומי הסרט התקיימו בסיציליה, איטליה, באוקטובר 2020.

## הפצה
הסרט עלה לאקרנים בבכורה עולמית במהלך פסטיבל הסרטים של טלורייד ב-2 בספטמבר 2021. בהמשך, הסרט הוקרן אף בפסטיבלי סרטים שנערכו בהמפטונס, מיל ואלי, רומא, וסוואנה.

במקור, הסרט התעתד לעלות לאקרנים בארצות הברית ב-25 בדצמבר 2021, אך תאריך הפצתו נדחה ל-31 בדצמבר. בנובמבר 2021, הוחלט להפיץ את הסרט באופן בלעדי במשך שבוע אחד בלוס אנג'לס ב-17 בדצמבר, ולאחריו להפיץ את הסרט בבתי קולנוע נבחרים ב-21 בינואר 2022.

## ביקורות
באתר הביקורות "Rotten Tomatoes", הסרט זכה לציון 83% על בסיס 41 ביקורות חיוביות, עם דירוג ממוצע של 7/10. באתר הביקורות המשוקללות "Metacritic", הסרט זכה לציון 69/100 על בסיס 11 ביקורות, דבר המצביע על "ביקורות חיוביות לרוב".

## קישורים חיצוניים
* 

## הערות שוליים

קטגוריה:סרטי 2021
קטגוריה:סרטי אולפני יוניברסל
קטגוריה:סרטי דרמה אמריקאיים
קטגוריה:סרטי דרמה בריטיים
קטגוריה:סרטי דרמה רומנטית
קטגוריה:סרטי מטרו גולדווין מאייר
קטגוריה:סרטים מבוססי מחזות זמר
קטגוריה:סרטים מוזיקליים אמריקאיים
קטגוריה:סרטים מוזיקליים בריטיים
קטגוריה:סרטים שיציאתם נדחתה בעקבות מגפת הקורונה
קטגוריה:סרטים על אנשים עם גמדות
קטגוריה:סרטי דרמה רומנטית אמריקאיים
סמסונג גלקסי A8s

**סמסונג גלקסי A8s** (באנגלית: **Samsung Galaxy A8s**) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז והושק ב-10 בדצמבר 2018 עבור השוק הסיני. ב-25 בינואר 2019 המכשיר הוכרז בדרום קוריאה כ-"סמסונג גלקסי A9 פרו (2019)".

## מפרט
### חומרה
המכשיר מצויד במסך מסוג "IPS LCD" בגודל 6.4 אינץ' וברזולוציית 2340×1080 פיקסלים, ביחס רוחב-גובה של 19.5:9.

המכשיר מופעל על ידי מעבד בעל שמונה ליבות, כאשר 6 מהן פועלות בתדר עבודה של 1.7 ג'יגה הרץ, וה-2 הנותרות פועלות בתדר עבודה של 2.2 ג'יגה הרץ. במכשיר ישנה מערכת על שבב מדגם Snapdragon 710 מתוצרת קוואלקום. האחסון הפנימי של המכשיר הוא בנפח 128 ג'יגה בייט, שניתן להרחיבו באמצעות כרטיס MicroSD עד ל-512 ג'יגה בייט. למכשיר יש זיכרון RAM בנפח 6 או 8 ג'יגה בייט. כמו כן, המכשיר מופעל על ידי סוללה בקיבולת 3400 מיליאמפר-שעה, שאינה ניתנת להסרה, במתח טעינה מהירה בת 18 וואט.

#### מצלמה
המכשיר מצויד במערך בעל שלושה מצלמות אחוריות, ומצלמה אחת קדמית, הכולל: חיישן ראשי ברזולוציה 24 מגה פיקסל; חיישן טלפוטו עם זום אופטי ברזולוציה 10 מגה פיקסל; חיישן עומק ברזולוציה 5 מגה פיקסל; כמו כן, למכשיר ישנה מצלמה קדמית ברזולוציה 24 מגה פיקסל.

### תוכנה
המכשיר הושק כשמותקנת עליו אנדרואיד 8.0 ("אוראו") בממשק המותאם של סמסונג - Samsung Experience 9.0. ניתן לשדרג לגרסה אנדרואיד 9.0 ("פאי").

## קישורים חיצוניים

* 

## הערות שוליים

קטגוריה:טלפונים סלולריים של סמסונג
קטגוריה:מכשירי אנדרואיד
A8s
קטגוריה:מכשירים שהושקו ב-2018
קרחון פולאר רקורד

**קרחון פולאר רקורד** (באנגלית: **Polar Record Glacier**) הוא קרחון גדול בארץ הנסיכה אליזבת שבאנטארקטיקה.

הקרחון זורם לכיוון צפון בין נונאטאקי מקנאטטיין, לבין האי דוד לנונאטאק בויד, ונשפך אל חלקו המרכזי של מדף הקרח פבליקיישנז.

הקרחון זורם החל מגבעות לארסמאן לכיוון צפון מערב, ואורכו 40 - 50 קילומטרים.

## היסטוריה
הקרחון מופה בשנת 1952 על ידי ג'ון ה. רוסקו (John H. Roscoe), בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בעונת המחקר (הקיץ האנטארקטי) 1946–1947.

רוסקו נתן לקרחון את שמו. הוא קרא לקרחון על שם מכון המחקר "Polar Record", בקיימברידג', שבאנגליה.

## קישורים חיצוניים
* קרחון פולאר רקורד באתר הסקר הגאולוגי של ארצות הברית
* קרחון פולאר רקורד באתר הגאזט האנטארקטי של ממשלת אוסטרליה
* קרחון פולאר רקורד באתר הגאזט האנטארקטי המשווה SCAR של ממשלת אוסטרליה

## הערות שוליים

פולאר רקורד
פרס גלובוס הזהב לשחקנית המשנה הטובה ביותר בסדרת טלוויזיה, מיני-סדרה או סרט טלוויזיה

**פרס גלובוס הזהב לשחקנית המשנה הטובה ביותר בסדרת טלוויזיה, מיני-סדרה או סרט טלוויזיה** הוא פרס המוענק מדי שנה על ידי איגוד העיתונאים הזרים בהוליווד. זהו פרס המוענק לשחקנית שהציגה הופעה יוצאת מן הכלל בתפקיד משנה בסדרת טלוויזיה, מיני סדרה או סרט טלוויזיה. הפרס הוענק לראשונה בטקס פרסי גלובוס הזהב ה-28 ב-5 בפברואר 1971 לגייל פישר על תפקידה במאניקס. הפרס נקרא תחת השם **שחקנית המשנה הטובה ביותר - סדרת טלוויזיה** לפני ששונה לשם הנוכחי שלה בשנת 1980.

מאז הקמתו הוענק הפרס ל-56 שחקניות. אליזבת דביקי היא הזוכה הנוכחית של הפרס על בתפקיד ב"הכתר". ואלרי ברטינלי, לורה דרן, פיי דאנאווי ופולי הולידיי הן שיאניות הזכיות בקטגוריה זו עם שני פרסים לכל אחת. ריאה פרלמן הייתה מועמדת לפרס בשש הזדמנויות, הכי הרבה בקטגוריה.

## זוכות ומועמדות


## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
*
קטגוריה:פרס גלובוס הזהב
גלובוס הזהב לשחקנית המשנה הטובה ביותר בסדרת טלוויזיה, מיני-סדרה או סרט טלוויזיה
קרן רוזה לוקסמבורג

**קרן רוזה לוקסמבורג** היא הקרן החוץ פרלמנטרית של מפלגת השמאל די לינקה שמתוקצבת על ידי ממשלת גרמניה (להלן).

לאחר נפילת חומת ברלין וטרם התמזגות גרמניה המזרחית למערב גרמניה, פורקה מפלגת האיחוד הסוציאליסטי של גרמניה ששלטה במזרח גרמניה והוקמה מחדש בתור מפלגת הסוציאליזם הדמוקרטי. ב-1990, מעט לאחר הקמתה מחדש, הוקמה הקרן. כיום זוהי אחת משש קרנות פוליטיות בגרמניה, לכל אחת מהן זיקה לאחת המפלגות המיוצגות בבונדסטאג. הקרן מקושרת למפלגת השמאל הקיצוני הגרמנית די לינקה שהוקמה ב-16 ביוני 2007. פעילותה של הקרן מתמקדת בחינוך פוליטי ברוח משנתה של המהפכנית הפולנייה-יהודיה רוזה לוקסמבורג. הקרן רואה עצמה כחלק מ"התנועה האינטלקטואלית הכלל עולמית" אשר דוגלת בסוציאליזם דמוקרטי.

על פי שיטת הממשל הפדרלית הגרמנית, כל סיעה המיוצגת בבונדסטאג (שזוכה בחמישה אחוזים שהם אחוז החסימה או נכנסת בשל סיבות טכניות) זכאית לתקציב בהתאם לגודלה, המשמש לפעילותה התרבותית והחינוכית גם בגרמניה וגם בעולם. הקרן פתחה משרדים בשדרות רוטשילד בתל אביב וברמאללה.

ב-2014, עורר כנס שנערך על ידי הקרן באוניברסיטת ביר זית פרובוקציה, כאשר העיתונאית עמירה הס סולקה ממנו בשל איסור האוניברסיטה להכניס ישראלים לקמפוס.

ב-2018 עמד תקציב הקרן על 64 מיליון אירו.

## פעילות בישראל
הקרן החדשה וקרן רוזה לוקסמבורג, תמכו בארגון 'עומדים ביחד', שעמד מאחורי מחאת יוצאי אתיופיה. בנוסף לכך, מעבירה הקרן כספים לארגונים נוספים, בהם מכון ון ליר בירושלים, המכללה החברתית-כלכלית, מגזין האינטרנט +972 (שהקימו גם את שיחה מקומית), אחותי – למען נשים בישראל, לוחמים לשלום, כרם נבות, ומרכז אדוה.

בהסתמך על נתונים שאספה תנועת אם תרצו פורסם על ידי יפעת ארליך כי לחברה קרן רוזה לוקסמבורג הפועלת בישראל אין אישור ניהול תקין כנדרש. בתכתובת של הקרן עם רשם העמותות מעלה האחרון טענות לאי־סדרים בהתנהלותה, כמו העובדה שחברים בוועדת הביקורת והדירקטוריון קיבלו לטענתו שכר בניגוד לחוק החברות.

## קישורים חיצוניים

* 

* 

## הערות שוליים

קטגוריה:ארגונים בין-לאומיים
קטגוריה:ארגונים פוליטיים
קטגוריה:גרמניה: ארגונים
הבריגדה האלפינית יוליה

**הבריגדה האלפינית יוליה** (באיטלקית: **Brigata alpina "Julia"**) היא בריגדת אלפיני של צבא איטליה הבריגדה הוקמה ב-1949 על בסיס הדיוויזיה האלפינית השלישית יוליה אשר נקראה כך משום שחייליה גויסו מהאלפים היוליאניים.

## היסטוריה
הדיוויזיה האלפינית השלישית יוליה הוקמה ב-1935 מחיילים שגויסו מהאלפים היוליאניים. בצבא האיטלקי, האלפיני הם חיילי עלית מיוחדים המתמחים בלוחמה הררית. ב-1943 פורקה הדיוויזיה האלפינית השלישית במהלך הכיבוש הגרמני של צפון איטליה בימי מלחמת העולם השנייה. לאחר המלחמה, ב-15 באוקטובר 1949, הוקמה מחדש יחידת אלפיני מהאלפים היוליאניים בגודל של בריגדה מורחבת, שנקראה "הבריגדה האלפינית יוליה". הבריגדה כללה באותה תקופה 10,000 חיילים והייתה הבריגדה הגדולה ביותר בצבא האיטלקי. היא הייתה חלק מהקורפוס החמישי של הצבא האיטלקי אשר היה אחראי על הגנת צפון איטליה במסגרת ברית נאט"ו. הבריגדה האלפינית הוצבה במעברי הגבול עם אוסטריה.

הבריגדה השתתפה במשימות שמירת שלום באפגניסטן במסגרת כוח הסיוע הביטחוני הבין-לאומי. ב-2002 סופחו לבריגדה גדודים מהונגריה וסלובניה, ועל בסיסה הוקם כוח הקרקע הרב-לאומי הכולל חיילים משלוש המדינות. מפקד הבריגדה משמש בו זמנית כמפקד הכוח. יחד עם החיילים הסלובנים וההונגרים, השתתפה הבריגדה גם במשימת שמירת שלום בבוסניה והרצגובינה במסגרת כוח הייצוב, ובקוסובו במסגרת כוח קוסובו.

## קישורים חיצוניים

* 

*  הבריגדה האלפינית יוליה, באתר הצבא האיטלקי

קטגוריה:איטליה: צבא וביטחון
קטגוריה:יחידות הרריות
קטגוריה:אודינה
מרסוכוס

**מרסוכוס** (שם מדעי: *Marasuchus*; מילולית: "תנין מארה") הוא סוג של זוחל מהקבוצה דמויי דינוזאורים שהתקיים במשך תור הטריאס מלפני 235 עד 234 מיליון שנה מזמננו. המאובנים שלו התגלו בתצורות במחוז לה ריוחה, ארגנטינה. הסוג תואר למדע ב-1994 בידי החוקר פול סרנו ואנדרי מרקוקי (andrea marcucci).

המרסוכוס היה קרובו של הלגוסוכוס והיה ארכוזאור מפותח וכנראה דו-רגלי בעל עצמות קרסול כדוריות וגפיים ארוכות ודקות יחסית. בעבר סברו שהיה דינוזאור אמיתי אך כיום רואים בו סוג קדום יותר בעל מבנה לסתות פרימיטיבי והיה חסר את המרחשת ועצמות גפיים של דינוזאור אמיתי.

עם זאת מבנה גופו מרמז שהיה קרוב ביותר לדינוזאור אמיתי. הוא היה בעל גפיים ארוכות ושריריות, שאולי התאימו לקפיצה ולטיפוס אך לא להליכה זקופה כמו של דינוזאורים. הוא הגיע לאורך 1.3 מטר והיה כנראה אוכל חרקים זריז, מה שסייע לו להתגונן מטורפים.

## קישורים חיצוניים

* 

קטגוריה:בעלי חיים שתוארו ב-1974
קטגוריה:טקסונים שתוארו בידי פול סרנו
קטגוריה:דמויי דינוזאורים
קטגוריה:בעלי חיים שחיו בטריאס עליון באמריקה הדרומית
מגפנוזאורוס

**מגפנוזאורוס** (שם מדעי: *Megapnosaurus*; מילולית: "לטאה מתה גדולה") הוא סוג של דינוזאור ממשפחת הצלופיזיים, אשר התקיים במשך היורה תחתון שלפני 199 עד 188 מיליון שנה מזמננו. הסוג מכיל 2 מינים: *Megapnosaurus kayentakatae*? ו-*Megapnosaurus rhodesiensis*. הסוג נקרא במקור בשם **Syntarsus**, שניתן בהמשך לסוג חיפושיות. במשך שנים מאז התגלו המאובנים שלו בזימבבואה ובדרום אפריקה הוא נחשב לשייך לסוג הקרוב צלופיזיס. רק ב-2001 החליטו מספר חוקרים להחזיר אותו בשם הנוכחי.

## מאפיינים
דינוזאור קדום זה הגיע לאורך 3 מטרים ומשקל של 32 ק"ג והיה בעל גפיים קצרות ורגליים ארוכות, כשייתכן שנע בדומה ללבלר מודרני בערבות הקדומות. מספר חוקרים אף טוענים שהיה מכוסה נוצות, אך הדבר לא הוכח. אם הדבר נכון זהו מראשוני המינים שכוסו נוצות בעולם. 

הוא היה דו-רגלי מהיר שצד לטאות, חרקים ויצורים קטנים שאותם חטף ברגליו הקדמיות. הלסתות שלו אומנם מתאימות לאכילת בשר אך הוא לא היה מתמחה ואף היה אוכל כל.

מספר מאובנים מראים הבדלים בין מבוגרים, להם טבעות בולטות בחוליות, לבין צעירים. מספר חוקרים אף טוענים שהיה יצור לילי.

## קישורים חיצוניים

קטגוריה:צלופיזיים
קטגוריה:דינוזאורים שחיו ביורה תחתון באפריקה
קטגוריה:מאובני טקסונים שתוארו ב-2001
תעתועי שחור הזקן

**תעתועי שחור הזקן** (באנגלית: ** Blackbeard's Ghost**) הוא סרט קומדיה אמריקאי משנת 1968 בבימויו של רוברט סטיבנסון, עם דין ג'ונס, פיטר יוסטינוב וסוזן פלשט בתפקידים הראשיים.

התסריט מבוסס על הספר "רוחו של שחור הזקן", מאת בן סטאהל (1965) שמתבסס על דמותו של הפיראט הידוע קפטן אדוארד טיץ' שהיה מוכר יותר בכינויו שחור הזקן.

זה סרט פנטזיה, סוגה הנפוצה בסרטי וולט דיסני. הפיראט המפורסם שהוצא להורג, מופיע כאן בתור רוח רפאים שרק גיבור העלילה יכול לראותו ומכאן כל האירועים המשעשעים בעלילה.

## תקציר העלילה
סטיב ווקר (דין ג'ונס) מגיע לעיירה גודולפין כדי לשמש כמאמן אתלטיקה בקולג' המקומי. הוא משתכן במלון המקומי הנקרא על שם שחור הזקן ומנוהל בידי נשים מבוגרות שטוענות שהן צאצאיות של פיראטים מאוניית שחור הזקן. בראשן עומדת מיס סטוקרופט (אלזה לנצ'סטר).

לנשים אין כסף לשלם את המשכנתה על המלון ופרופסור ג'ו אן בייקר (סוזן פלשט) מארגנת מכירה פומבית של חפצים עתיקים כדי לאסוף כסף לתשלום המשכנתה אך הן מצליחות לאסוף רק 900 דולר. סילקי סימור (ג'ובי בייקר) עומד בראש קבוצת עבריינים הרוצה להשתלט על הבית ולהפוך אותו לקזינו. סטיב פוגש בג'ו אן והיא מוצאת חן בעיניו. הוא רוכש מחמם מיטה עתיק ב-200 דולר.

המחמם נשבר ובתוכו מוצא סטיב את פתק מילות הקסם של אלדיטה אשתו העשירית של הפיראט שהייתה מכשפה ושלחה אותו ללימבו ובעזרת מילות הקסם הוא יחזור להיות נראה רק למי שלחש אותן. סטיב אומר את מילות הקסם ושחור הזקן (פיטר יוסטינוב) מתייצב מולו.

כאן מתחילים האירועים המשעשעים. סטיב נוהג ושחור הזקן תופס בהגה ונוהג בשיגעון, סטיב נעצר על ידי שוטר ומושלך לכלא וגם שם אינו יכול להיפטר מרוח הרפאים של הפיראט שרק הוא רואה. הוא מדבר לפיראט וג'ו אן ודיקן הקולג' חושבים שיצא מדעתו.

שחור הזקן אומר שרק אם יעשה מעשה טוב, תוסר מעליו קללת אשתו.

נערכת תחרות אתלטיקה בין ארבע מכללות. שחור הזקן לוקח מארנקה של ג'ו אן את 900 הדולר ומהמר 1:50 על גודולפין שינצחו. במהלך התחרות מסייע במרמה שחור הזקן לאתלטי גודולפין. גודולפין מנצחים אבל סימור מוכן להחזיר להם רק את 900 הדולרים ולא רוצה לתת להם את 45,000 הדולרים שמגיעים להם.

שחור הזקן מבקש מסטיב שיקבל את 900 הדולר ויהמר בהם על הרולטה. סימור מסכים והם זוכים בשל התערבותו של שחור הזקן. הם לוקחים את הכסף אבל העבריינים שולפים אקדחים. כאן מתערב שוב שחור הזקן, לוקח מהם את האקדחים ומכה בהם נמרצות.

סטיב וג'ו אן ממהרים למלון וברגע האחרון מוסרים את הכסף לנציג הבנק. כעת קורא סטיב את מילות הקסם וכולם חוזרים אחריו. הקללה הוסרה, שחור הזקן נראה לכל הנוכחים, מברך את כולם וחוזר בסירה לים ולספינת הפיראטים שלו.

## צוות השחקנים

## הפצה
ב-2 בספטמבר 1968 אישרה המועצה לביקורת סרטים ומחזות לחברת פורום פילם להפיץ את הסרט בישראל.

## קישורים חיצוניים
* 

* תעתועי שחור הזקן, באתר TCM
* 
* 
* 

## הערות שוליים

קטגוריה:דיסני: סרטים
קטגוריה:מכשפות בקולנוע ובטלוויזיה
קטגוריה:סרטי 1968
קטגוריה:סרטי פיראטים
קטגוריה:סרטי פנטזיה אמריקאיים
קטגוריה:סרטי קומדיה אמריקאיים
קטגוריה:סרטי רוחות רפאים אמריקאיים
קטגוריה:סרטים באנגלית
קטגוריה:ערכים שבהם תבנית בריטניקה אינה מתאימה
קטגוריה:סרטי וולט דיסני
קטגוריה:סרטים המבוססים על רומנים אמריקאים
קטגוריה:סרטי רוברט סטיבנסון
שרבורן (מסצ'וסטס)

**שרבורן** (באנגלית: **Sherborn**) היא עיר במחוז מידלסקס במדינת מסצ'וסטס שבארצות הברית כ-30 ק"מ מבוסטון.

## היסטוריה
ככל הנראה באזור הייתה קיימת התיישבות אינדיאנית. האנגלים הראשונים הגיעו לאזור בשנת 1652. בשנת 1674 ההתיישבות החדשה אורגנה לעיירה. בעיירה נבנו מספר טחנות קמח והם היו מקור פרנסת תושבי העיר. כמו כן המקום היה ידוע בייצור של סיידר תפוחים. מוצרי תעשיית מזון שונים היו נמכרים בבוסטון שאיתה העיירה הייתה קשורה במסילת רכבת. בתים ישנים רבים של העיירה כוללים מקומות מסתור והיו חלק של מסילת הרכבת המחתרתית. במהלך השנים אוכלוסיית היישוב לא גדלה באופן מהותי. בעקבות מלחמת העולם השנייה ופיתוח האזור, אוכלוסיית העיר עברה של 1500.

נכון לשנת 2000 בעיירה התגוררו כ-4,200 תושבים מהם 96.5% לבנים.

בעיירה נשמרו מספר בתים מהמאה ה-17. בשנת 2003 בעיירה מצאה מקלט אמילי ובמקום קבורתה הוקם פסל לזכרה.

## קישורים חיצוניים

* 

קטגוריה:מסצ'וסטס: ערים
קטגוריה:יישובים שהוקמו ב-1674
אליזבת דריימאקר

**אליזבת דריימאקר** (בהולנדית: **Elisabeth Dereymaeker**; 23 ביולי 1893 – 30 באוקטובר 1969) הייתה אישה בלגית, אשר החביאה בביתה שתי ילדות יהודיות במהלך הכיבוש הגרמני של בלגיה במלחמת העולם השנייה ועל ידי כך הצילה את חייהן. היא הוכרה כחסידת אומות העולם.

## ביוגרפיה
אליזבת דריימאקר, גרמניה במקור, הייתה נשואה לדוור בלגי וילדה לו תשעה ילדים. המשפחה, שהתפרנסה בדוחק, גרה באנדרלכט, פרוור של העיר בריסל. בין שכניה הייתה משפחת אילזיצר (Ilzycer) היהודית, שמוצאה היה מפולין. המשפחה התגוררה בעליית גג של בית לאחר שאולצה לעזוב את ביתה המקורי ועסקו של האב נסגר.

באפריל 1943, במהלך הכיבוש הגרמני של בלגיה, הגיעו אנשי הגסטאפו לעצור את בנות המשפחה היהודית, לאחר שאבי המשפחה יצחק כבר נעצר מוקדם יותר באותו יום במפעל שבו עבד. שתי בנות המשפחה הצעירות, ג'ני ופרנסין (בנות 11 ושנתיים) שיחקו מחוץ לבית ביחד עם אחת מבנותיה של דריימאקר. כשראתה דריימאקר את מכונית הגסטאפו, הורתה מיד לילדות להתרחק כדי שהן לא יחזרו לביתן וייתפסו. היא עצמה מחתה בקול נגד מאסר המשפחה היהודית, אך ללא הועיל. אנשי הגסטאפו עצרו את אם המשפחה פסיה חיה ואת בתה הגדולה מינה, בת 15. הן ויצחק נאסרו במחנה המעבר מכלן ובהמשך שולחו למחנה אושוויץ, שם נרצחו.

לאחר שהסתלקו הגרמנים לקחה דריימאקר את שתי הילדות היהודיות אל ביתה והעבירה הודעה לדודתן רוזה דמברובסקה על אשר קרה. שני בניה הגדולים טיפסו אל דירת עליית הגג החתומה של משפחת אילזיצר כדי להביא בגדים לילדות. דריימאקר הסתירה אותן בביתה ביחד עם ילדיה במשך מספר ימים עד שהגיעה הדודה ולקחה אותן למקומות מסתור אחרים (ג'ני השתכנה עם בני הזוג אופלט). שתי הילדות נשארו בחיים לאחר השואה.

בחודש נובמבר 2013 הכיר מוסד יד ושם באליזבת דריימאקר כחסידת אומות העולם. טקס ההכרה נערך בבלגיה במעמד בני משפחתה.

בשנת 2020 החל נכדה של דריימאקר, ז'אן לוק בודסון (Jean-Luc Bodson), בכהונתו כשגריר בלגיה בישראל.

## קישורים חיצוניים
* 
* 

קטגוריה:בלגים חסידי אומות העולם
קטגוריה:מצילים בשואה: בלגיה
קטגוריה:ילידות 1893
קטגוריה:נפטרות ב-1969
אלז'בייטה ויטק

**אֶלְזְ'בְּיֶיטָה ברברה וִיטֶק** (בפולנית: **Elżbieta Barbara Witek**; לבית **זבאנוך**; נולדה ב-17 בדצמבר 1957, ביאבור) היא פוליטיקאית פולנייה ושרת הפנים והמינהל לשעבר, שכיהנה בתפקיד מיוני 2019 עד אוגוסט 2019.
כיהנה כמרשל הסיים. 

היא נבחרה לראשונה לסיים ב-25 בספטמבר 2005, והשיגה 7,476 קולות במחוז לגניצה 1 כמועמדת ברשימת חוק וצדק. נבחרה למרשל ב-9 באוגוסט 2019, לאחר שקודמה, מארק קוחצ'ינסקי, התפטר בשל הביקורת על השימוש שלו במטוסים ממשלתיים למטרות פרטיות.

## קישורים חיצוניים

* Elżbieta Witek - עמוד פרלמנטרי - כולל הצהרות עניין, תיעוד ההצבעה ותמלילי נאומים

## הערות שוליים

קטגוריה:חברי הסיים הפולני
קטגוריה:שרי ממשלת פולין
קטגוריה:שרי פנים
קטגוריה:שרות ממשלה
קטגוריה:פוליטיקאיות פולניות
קטגוריה:ילידות 1957
קטגוריה:פולנים שנולדו ב-1957
המכון הלאומי לגנטיקה

**המכון הלאומי לגנטיקה** ("המכון היפני לגנטיקה" מכונה גם בקיצור NIG) הוא מוסד יפני שנוסד בשנת 1949, ונמצא במחוז שיזואוקה, יפן.

הוא מארח את בנק ה-DNA היפני.

## קישורים חיצוניים

* 

## הערות שוליים

קטגוריה:גנומיקה
קטגוריה:יפן: מדע וטכנולוגיה
רחל רביד

**רחל רביד** (נולדה בשנת 1937) היא שחקנית תיאטרון וקולנוע ישראלית.

## ביוגרפיה
רחל רביד נולדה בפולין, ולה אחות אחת. כשהייתה בת שלוש ברחה משפחתה לרוסיה ואביה גויס לצבא האדום.

בשנת 1942 ברחה המשפחה לגרמניה.

בגיל שבע עלתה עם משפחתה ארצה. הוריה התגוררו במעברה ליד רעננה, והיא עברה להתגורר אצל דודיה בקיבוץ יד מרדכי. מאוחר יותר עברה המשפחה להתגורר יחד ביפו, ורביד החלה ללמוד ב"תיכון חדש", שם השתתפה בחוג הדרמטי. שנה לאחר תחילת לימודיה עברה לקיבוץ ניר דוד. בגיל עשרים נישאה לחבר קיבוץ יפעת ונולדה לזוג בת, טל. רביד החלה ללמוד בחוג לאמנות התיאטרון באוניברסיטת תל אביב והחלה לשחק ב"בימת הקיבוץ". כשהייתה בתה בת חמש, התגרש הזוג.

רביד החלה להופיע בתיאטרון "הבימה". היא נישאה למשורר והסופר חנן בן-חורין והשניים עברו להתגורר בירושלים. לאחר 4 שנים התגרשו השניים.

רביד עברה לתל אביב, שם פגשה, בתיאטרון הקומה השלישית, את השחקן אייל ברטונוב, בנו של שחקן הבימה שלמה ברטונוב ונכדו של אחד מוותיקי הבימה יהושע ברטונוב. השניים נישאו והתגרשו לאחר מספר שנים.

## עבודתה המקצועית
רביד הייתה חלק ממספר תיאטראות, בין היתר בימת הקיבוץ, תיאטרון סולן, תיאטרון הקומה השלישית, תיאטרון דגן, הבימה והקאמרי.

בין ההצגות, הסרטים והתוכניות בהן השתתפה:
* מילקווד (1966)
* אות בארץ הפלאות (1968)
* אדוני השופט (1969)
* מנגד (1970)
* הפריצה הגדולה (1970)
* מלכת הכביש (1971)
* מטורף על הגג (1972)
* קזבלן (1973)
* בית משותף (1976)
* והילד הזה הוא אני (1978)
* מבן-גוריון ועד היום (1978)
* תקלה בחלום (1979)
* כוכב השחר (1980)
* רס"ר האוצר (1980)
* פצעי בגרות 80 (1980)
* רחוב סומסום (1984)
* הקיץ האחרון (1986)
* בת המלכה הכלואה (1989)
* סיפור מקומי (1994)
* רק שתדעי לך (1995)

## קישורים חיצוניים
* רחל רביד, באתר אישים
* רחל רביד, בספר הקולנוע הישראלי

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקניות קולנוע וטלוויזיה ישראליות
קטגוריה:שחקני תיאטרון ישראלים
קטגוריה:שחקניות תיאטרון ישראליות
קטגוריה:בוגרי אוניברסיטת תל אביב: תיאטרון
קטגוריה:בוגרות אוניברסיטת תל אביב: תיאטרון
קטגוריה:ישראלים ילידי פולין
קטגוריה:ישראליות ילידות פולין
קטגוריה:ניר דוד: אישים
קטגוריה:יפעת: אישים
קטגוריה:ישראליות שנולדו ב-1937
קטגוריה:ישראלים שנולדו ב-1937
זייפרט

**זייפרט** הוא שם משפחה ממקור גרמני (Seifert).

## ראו גם
* זייברט

קטגוריה:שמות משפחה גרמניים